คิม จอง อึน เฝ้าดูใกล้ชิด เกาหลีเหนือทดสอบอาวุธนำวิถีรุ่นใหม่อีกแล้ว
(ภาพประกอบ),เกาหลีเหนือเดินหน้า ทดสอบอาวุธนำวิถีรุ่นใหม่ครั้งแรก หลังประชุมสุดยอด ทรัมป์-คิม จอง อึน ที่ฮานอย ล้มไม่เป็นท่า ขณะที่สื่อทางการแดนโสมแดง ตีข่าว คิม จอง อึน มาเฝ้าดูการทดสอบอาวุธใหม่ใกล้ชิด,เมื่อ 18 เม.ย.62 สำนักข่าวรอยเตอร์ รายงานว่า สำนักข่าว KCNA ของเกาหลีเหนือ ตีข่าว เกาหลีเหนือดำเนินการทดสอบ อาวุธนำวิถีทางยุทธวิธีรุ่นใหม่ เมื่อวัน 17 เมษายน 2562 ขณะที่นาย ,คิม จอง อึน, ผู้นำเกาหลีเหนือได้มาติดตามเฝ้าดูการทดสอบอย่างใกล้ชิด พร้อมระบุว่า อาวุธนำวิถีรุ่นใหม่ที่ทดสอบในครั้งนี้ มีโหมดเฉพาะของการบินนำวิถี และหัวรบอันทรงพลัง,รอยเตอร์ แจ้งว่า สำนักข่าว KCNA ไม่ได้อธิบายรายละเอียดอย่างชัดเจนเกี่ยวกับอาวุธนำวิถีรุ่นใหม่ที่ถูกนำมาทดสอบในคร้ังนี้ รวมทั้งไม่ได้ระบุว่า เป็นขีปนาวุธหรืออาวุธประเภทอื่นแต่อย่างใด ทว่าคำว่า อาวุธทางยุทธวิธี หมายถึงอาวุธพิสัยใกล้ มากกว่าจะเป็นขีปนาวุธนำวิถีพิสัยไกล ซึ่งถือเป็นภัยคุกคามต่อสหรัฐฯ,การเดินหน้าทดสอบอาวุธนำวิถีรุ่นใหม่ของเกาหลีเหนือเมื่อวันพุธที่ 17 เมษายน ที่ผ่านมา มีขึ้นเป็นครั้งแรก หลังการประชุมสุดยอดระหว่างประธานาธิบดีโดนัลด์ ทรัมป์ กับคิม จอง อึน ที่กรุงฮานอย เมืองหลวงเวียดนาม เมื่อ ก.พ.ที่ผ่านมา ประสบความล้มเหลว ผู้นำทั้งสองไม่สามารถบรรลุข้อตกลงใดๆ เกี่ยวกับความพยายามจะปลดอาวุธนิวเคลียร์บนคาบสมุทรเกาหลี ขณะที่สหรัฐฯ ดำเนินมาตรการคว่ำบาตรต่อเกาหลีเหนือเพื่อตอบโต้ที่เกาหลีเหนือทดสอบนิวเคลียร์และพัฒนาขีปนาวุธ,ด้านนายคิม ดอง ยับ ผู้เชี่ยวชาญด้านการทหาร ประจำสถาบันศึกษาตะวันออกไกล ของมหาวิทยาลัยคยองนัมในกรุงโซล เกาหลีใต้ อธิบายถึงอาวุธนำวิถีรุ่นใหม่ของเกาหลีเหนือที่ถูกนำมาทดสอบในครั้งนี้ว่า สามารถยิงโจมตีเป้าหมายที่แตกต่างกัน ซึ่งหมายถึงสามารถยิงได้จากพื้นดิน ทะเล และอากาศ. 
เกาหลีเหนือเดินหน้า ทดสอบอาวุธนำวิถีรุ่นใหม่ครั้งแรก หลังประชุมสุดยอด ทรัมป์-คิม จอง อึน ที่ฮานอย ล้มไม่เป็นท่า ขณะที่สื่อทางการแดนโสมแดง ตีข่าว คิม จอง อึน มาเฝ้าดูการทดสอบอาวุธใหม่ใกล้ชิด
เกาหลีเหนือทดสอบอาวุธใหม่,เกาหลีเหนือทดสอบขีปนาวุธ,อาวุธนำวิถีรุ่นใหม่,คิม จอง อึน,เกาหลีเหนือ